Държавен вестник, бр. 66, 2009 г., стр. 49

БРОЙ  66 	
Д Ъ Р Ж А В Е Н  В Е С Т Н И К 	
СТР.  49  
Чл.  69. Съдебните секретари вписват в 
срочната книга за открити заседания данните 
по предходния член един ден преди съдебното 
заседание. 
Чл. 70. (1) След обявяването на решението 
в срочната книга то се обявява и в деловод­
ната система.
(2) Номерата на постановените в една ка­
лендарна година решения са във възходящ ред. 
Чл.  71. (1) Книгите за закрити заседания 
съдържат: 
1. пореден номер; 
2. номер на делото; 
3. страни по делото и номер на делото, 
чийто акт се атакува; 
4. съдебен състав и докладчик; 
5. номер на съдебния акт;
6. дата на обявяване; 
7. диспозитив на постановения съдебен акт; 
8. данни къде е изпратено делото и подпис 
на длъжностното лице. 
(2) За постановените в закрито заседание 
определения по допускане на касационното 
обжалване по граждански и търговски дела се 
води отделна книга. 
Чл. 72. Копие от писмата, с които се отго­
варя на граждани по въпроси, по които няма 
образувани дела във ВКС, ведно с молбата 
подлежат на съхранение и се класират в от­
делни папки „Канцеларско дело“ за всяка една 
календарна година, по възходящ ред на молбата, 
регистрирана в съда. 
Чл.  73. (1) Съдебните секретари обработ­
ват делото след постановяване на съдебното 
решение и го предават в служба „Регистрату­
ра“ за връщането на инстанцията, от която е 
постъпило. 
(2) На всяка страница в горния десен ъгъл на 
копието от съдебното решение или определение 
съдебните секретари слагат печат, удостоверя­
ващ, че документът е копие, полагат подпис и 
го предават на съдебния архивар срещу подпис. 
(3) Образуваните пред ВКС дела по реда 
на чл. 47, ал. 1 ЗМТА след постановяване на 
решението се предават от съдебния секретар на 
служба „Архив“, като на връщане подлежи само 
приложеното арбитражно дело. На корицата на 
всяко дело съдебният секретар поставя отмет­
ка, че същото е архивирано, и полага подпис. 
(4) При изпращане на образувано пред 
ВКС дело, по което съдът се е произнесъл за 
подсъдността на спора, делото се изпраща на 
инстанцията, която е определена да разгледа 
делото, а копие от определението на съда вед­
но със съпроводително писмо се изпраща и 
на инстанцията, от която делото е постъпило. 
Чл. 74. Машинописците в служба „Съдебни 
секретари“: 
1. оформят изготвените от съдията докладчик 
на чернова съдебни решения и в окончателен 
вид ги представят за проверка, като полагат 
инициалите си за достоверност на съдържанието 
с предоставената чернова от акта; 
2. изготвят различни документи по задачи, 
възложени от административния секретар.
Раздел ІІІ
Служба „Съдебно деловодство“
Чл.  75. Служба „Съдебно деловодство“ се 
състои от съдебните деловодители, разпре­
делени по колегии и отделения, и съдебните 
информатори. 
Чл. 76. Служба „Съдебно деловодство“: 
1. води азбучния указател; 
2. обработва образуваните дела; 
3. въвежда данни в деловодната система за 
образуваните в отделението дела и създава на 
книжен носител описна книга; 
4. води и съхранява книгата за веществени 
доказателства; 
5. докладва постъпилите книжа по делата; 
6. следи движението на делата и тяхната 
наличност в отделението, в което са образувани;
7. отразява в деловодната система момента 
на изпращане на делото на доклад, причината 
за неговото докладване и дата на връщане от 
доклад; 
8. изпраща призовки за насрочените дела; 
9. участва при извършване на годишни 
инвентаризации;
10. осигурява информация на страните по 
делата и на техните процесуални пълномощ­
ници по образуваните дела; справки могат да 
се извършват и по телефон. 
Чл. 77. В служба „Съдебно деловодство“ се 
водят на електронен и хартиен носител: 
1. азбучен указател за образуваните в ко­
легиите и отделенията граждански, търговски, 
наказателни дела и частни производства; 
2. описни книги; 
3. книга за веществените доказателства; 
4. докладна книга. 
Чл. 78. (1) За образуваните в колегиите дела 
се водят азбучни указатели. 
(2) Азбучният указател се подрежда по 
азбучен ред по собственото име на страната, 
инициирала образуването на съответното про­
изводство, на подсъдимия или осъдения. 
Чл. 79. Данните в деловодната система при 
образуване на делата се отпечатват в описни 
книги. 
Чл. 80. Описната книга се разпечатва всеки 
календарен месец, като в края на календарната 
година се прошнурова, прономерова и подпе­
чатва с печата на съда. 
Чл. 81. Всяка колегия при ВКС води отделна 
книга за веществените доказателства. 
Чл. 82. (1) Книгата за веществени доказа­
телства съдържа следните данни: 
1. пореден номер; 
2. дата на постъпване; 
3. номер на делото, по което са приложени 
веществените доказателства; 
4. описание на веществените доказателства 
и подпис на длъжностното лице, което ги е 
получило.